
Sažetak 


Ovim nacrtom ukazano je na silnice koje su oblikovale pojedinačne 
umjetnine u takvome obliku i s takvim sadržajem da su se mogle uklopiti 
u osebujne barokne strukture. Izrađen je model lokalno oblikovane 
barokne sakralne ikonografije na području Zagrebačke biskupije. Ona 
izrasta iz opće ikonografije Rimokatoličke crkve, a franjevci, pavlini i 
isusovci dodali su svoje specifične ikonografije. Taj se model ostvario 
specifičnim mjesnim zahtjevima. Osobne ikonografije pojedinih titulara 
prožete su marijanskim temama, no ikonološkom analizom može se 
pokazati da svaki marijanski program vodi promatračevu misao prema 
Isusu Kristu, spasitelju onih koji u nj vjeruju, uljelovljenu u Sv, euharistiji. 

Uvod 


Izložba crkvene umjetnosti poput Svetoga traga, organizirana o 
devetstotoj obljetnici Zagrebačke biskupije, može osvijetliti različite 
aspekte razvoja pojedinih umjetničkih grana, domete umjetnika 
koji su djelovali na tom području ili su za nj radili, te pokazati 
potrebe i ukus naručitelja tih radova. No uza svu težnju priređi- 
vača takvih izložaba da budu objektivni, te da izložbom prikažu 
što cjelovitiju sliku vremena u kojemu su nastajala izložena djela, 
oni su sputani zadanostima izložbenoga prostora i samih umje- 
tnina, a i izbor djela ipak je uvijek uvjetovan subjektivnim 
odnosom autori izložbe koji ponajprije prosuđuju njihovu umje- 
tničku vrijednost, a ne ikonografska svojstva. 


No, još je teže u okviru izložbe istaći funkciju zbog koje su 
određene crkvene umjetnine uopće nastale, obrazložiti uvje- 
tovanost njihova izvornog razmještaja, tj. svojevrsnu scenogra- 
fiju i ikonografiju sakralnoga i polusakralnoga prostora. Stoga 
pojedinačna djela, izdvojena iz konteksta (najčešće prema estet- 
skom ključu), ne mogu otkriti da je svaka barokna cjelina u 
ikonografskom pogledu bila veoma smišljeno oblikovana te da 
in dio ima, bez obzira na vlastite umjetničke domete, 
ponajprije posve određenu didaktičku teološku ulogu. Ta se 
uloga ostvaruje i u prostoru za koji je umjetnina bila izrađena i u 
promatračima kojima je prostor namijenjen. 





Sakralna umjetnička cjelina je tekst posebne vrste koji nešto 
pripovijeda, tumači promatraču, Vjernik, kome je takav sakralni 
prostor izvorno namijenjen, istodobno je, dakle, i slušač i proma- 
trač i sudionik zbivanja u njemu; on je ujedno receptor vjerske 
poruke koju mu posreduju i liturgijski ćin i čitana i govorena riječ, 
i glazba, i slike i kipovi i ostala likovna oprema, sinkrono i gotovo 
ravnopravno. A da bi to sve djelovalo skladno, morale su po- 
jedine komponente biti međusobno dobro usklađene, i to ne samo 
u likovnom nego i u sadržajnom smislu. Iz toga pak slijedi da je 
za razumijevanje pojedine sakralne umjetnine nužno uočiti i 
njezino mjesto u ikonološkoj strukturi prostora i njezinu funkciju 
u promicanju vjerskih spoznaja. 

Put do stvaranja koliko-toliko cjelovite slike o baroknoj iko- 
nografiji na području Zagrebačke biskupije ipak nije jednostavan 
ni brz. Najejelovitiju bi sliku mogla dati »statistika« ikonogra- 
fskih tema pojedinoga umjetnika, pojedine redovničke zajednice, 
pojedine erkve, pa čak i pojedinog donatora, jer su i oni znali 
presudno utjecati na izbor uprizorenih svetaca i na oblikovanje 
programa. To će, međutim, biti moguće tek nakon potpune 
hagiotopografije svakoga objekta (crkve, kapele, dvorske kapele, 
polusakralnih samostanskih prostora) i ikonografskoga opisa 
svakoga pojedinog dijela inventara sa sakralnim sadržajem. Prvi 
su koraci na tome putu već učinjeni, no predstoji još mnogo 
iserpnoga istraživačkog rada. 


Stoga se ovaj prilog mora smatrati tek nacrtkom opsežnijega rada 
na baroknim ikonografsko-ikonološkim studijama. Njime želim 
pomoći pri otkrivanju silnica koje su, svestranim i složenim 
preplitanjem svih umjetničkih grana, iznjedrile pojedinačne u- 
mjetnine u takvome obliku i s takvim sadržajem da su se mogle 
uklopiti u osebujne barokne strukture. 


Treba upozoriti na još jednu pojedinost koja ponekad zamagljuje 
pogled. Ne treba uopće na sjevernohrvatskom prostoru tragati za 
onim elementima u ikonografiji koji je čine »europskom«. Ona 
jest sva potpuno europska, srednjoeuropska i rimokatolička. 
»Europska rimokatolička ikonografija« apstraktni je pojam koji 
se ostvaruje tek kroz poje: konkretne uže kulturne krugove, 
npr. bavarski, venecijanski, rimski, a jedan od njih je i hrvatski 
(koji se opet dijeli na manje, a svaki od njih je u posebnim 

Altar of St. 





(photo: Krešo Tadić) 





odnosima sa susjednim područjima). Evo o čemu je riječ: Na 
pojedinim geografskim, etničkim ili na neki drugi način zaokru- 
ženim komunikacijskim područjima, pa i na područjima bisku- 
pija kao što je Zagrebačka, oblikovale su se za vlastite potrebe 
lokalno obojene ikonografije. One su stvarane na temelju živo- 
topisa svetaca uz koje su ta područja bila povijesnoiili teritorijalno 
vezana. U takvu su strukturu zatim utkivani sveti zaštitnici onih 
djelatnosti kojima se bavilo stanovništvo i sveci zagovornici u 

sabeth of Hungary with the figures of the saintly Hungarian kings Stephen and Ladislaus from the parish chure in Jalžabet 


nevoljama koje su ih tištale u određenim razdobljima. Sve takve 
lokalne katoličke ikonografije zajedno čine ono što zovemo 
europskom katoličkom ikonografijom. U tom smislu je npr. i 
ikonografija u Rimu zapravo tek rimskom inačicom europske 
katoličke ikonografije. 

No, preko ovako prostorno zaokružene i, u nekom smislu »te- 
meljne«, mjesne ikonografske strukture, preklapaju se druge 
strukture koje pripadaju nadregionalnim katoličkim redovničkim 


Rad. Inst. povij. umjet. 18/1994. (129-151) 


zajednicama. One su, u okviru opće katoličke, razvile vlastite 
ikonografije oblikovane na temelju hagiografije svojega ute- 
meljitelja i pojedinih uzornih redovnika te onih svetaca iz opće 
ikonografije kojima je bilo moguće nadopuniti osnovni ikono- 
grafski sustav reda. Važnu su ulogu pritom igrali likovi svetaca 
uz koje su bile povezane pobožnosti pučkoga značaja. 

Kad se već govori o komponentama hrvatske barokne sakralne 
ikonografije, treba napomenuti i to da se ona razvija u doba 
protureformacije. Tridentski je koncil (1545-1563) na svom 
posljednjem, 25. skupu prihvatio smjernice o štovanju svetaca i 
relikvija i posebnu o slikama kao sredstvu za štovanje i naslje- 
dovanje svetaca. U usporedbi s reformacijom koja odbacuje 
štovanje slika (a u svojoj oštrijoj inačici odbacuje slike uopće), 
Rimokatolička ga crkva promiče, Stoga dolazi do ponovnoga 
procvata likovnoga prikazivanja svetaca i Marije. Taj stav bitno 
je obilježio sakralnu umjetnost rimokatoličkih zemalja u doba 
baroka. Tek su reforme Josipa II, koje su duboko zadirale u život 
crkve, potkraj XVIII. stoljeća zaključile to razdoblje. 


ikonografija (»pisanje slika«) i njezine uvjetovanosti 


Osnovicu za razotkrivanje ikonografške mreže na području Za- 
grebačke biskupije pruža popis crkvenih titulara (Badurina 1994), 
jerje sadržaj opreme bio dijelom izravno određen ikonografijom 
sveca kojemu je bila crkva posvećena. Uza nj će se u crkvi nalaziti 
oltari i dopunski likovi onih svetaca iz baroknih kalendarija 
Zagrebačke biskupije, koji »vu M agu z 
vekssum pobosnosztjum... postujus: arotti u naslo- 
vu svojega opsežnoga djela Cvćr sveteh). Gašparottijev četvero- 
sveščani izbor svetaca (1750-1761), njihovih životopisa, »peldi« 
i propovijedi mogao je, baš kao i ranije tiskani Cvit Svetih 
franjevca Franje Glavinića (1628), poslužiti umjetnicima kao 
literarna podloga za skladanje njihovih ostvarenja, 
Među takvim su svecima prvenstveno bili lokalni biskupi poznati 
po mučeničkoj smrti (npr. ranokršćanski sisački biskup Kvirin) 
ili svetu životu (Augustin Kažotić, biskup zagrebački), sveci koji 
potječu s ovog područja (Sv. Martin, podrijetlom iz nedaleke 
panonske Sabarie ili Sv. Jeronim, rođen, prema predaji, u međi- 
murskoj Štrigovi). U takvu su strukturu utkivani i »državni« sveci 
šestoljetne hrvatsko-ugarske personalne unije, među kojima 
je i utemeljitelj biskupije Sv. Ladislav kralj (Mirković 1994e). 
Programi pojedinih crkava dopunjaju se likovima onih svetaca 
koji mogu obogatiti poruku osnovne invencije. Dakako da su 
među njima bili i omiljeni predstavnici pojedinih redovničkih 
zajednica. Na tome području takvu su počast stekli npr. pavlinski 
svetac Antun Opat i Pustinjak (u puku često nazivan zimski ili 
ći Sv. Antun, jer se štovao kao zaštitnik stoke, ponajprije 
svinja, zbog pučki objašnjena atributa svinje koja inače u ka- 
toličkoj ikonografiji označava zloduha čija je iskušenja Sv. Antun 
nadvladao), zatim franjevac Antun Padovanski (ljetni), zaštitnik 
i pomoćnik u svim mogućim neprilikama, te isusovac Sv, Franjo 
Ksaverski, štovanje kojega su posebice širile isusovačke pučke 
e. Zahvaljujući novome buđenju kulta Blažene Djevice Ma- 
rijei mnogobrojnim marijanskim pobožnostima, u barokno su joj 
doba bile posvećivane crkve nekih drugih titulara. Tako je u 
Mariji Bistrici crkva ranije bila posvećena Sv. Petru, baš Kao i 
franjevačka u Mariji Gorici. No, u određenim su kriznim razdo- 
bljima pojedini sveti zaštitnici i zagovornici dobivali u ikonograf- 
skim programima istaknutije mjesto, pa su ponegdje potisnuli u 
drugi plan čak i tako značajne titulare kao što je Blažena Djevica 
Marija (u Virovitici je npr. starija, Mariji posvećena, crkva poslije 
zavjeta zaštitniku od kuge bila preimenovana u crkvu Sv. Roka, 
a u Koprivnici su stariju franjevačku crkvu Blažene Djevice 

Marije prigodom pretvaranja u župnu posvetili Sv. Nikoli). Oko 
takvih, povijesno uvjetovanih jezgri izgrađivao se jednostavniji 
ili složeniji spasenjsko-povijesni ikonografski program, često s 
konkretnim aluzijama na prošlost zajednice ili mjesta, pa i na 
suvremene prilike. 

U doba barokne obnove crkava Zagrebačke bisku (moguća 
tek kada je bila suzbijena neposredna turska opasnost), proture- 
formacijska i postreformacijska umjetnost Europe već je oda- 
brala svoje puteve. Teolozi iumjetnici, ponukani okvirnim smjer- 
nicama Tridentskoga koncila za preoblikovanje starih nepodo- 
bnih ili manje prikladnih tema, usmjereni na novo promišljanje 
teološkog sadržaja crkvene umjetnosti i njihova ikonografskog 
uobličavanja, pronašli su nova rješenja. Zahvaljujući tisku, u- 
množeni su mnogi predlošci, sastavljeni priručnici i atlasi prik- 
ladnih motiva, a mnogobrojna izdanja takvih djela — na primjer 
djela Ripe, Pozza i Gumppenberga — govore i o njihovoj općoj 
uporabljivosti. 

Umjetnici koji su djelovali u Hrvatskoj, bez obzira potječu li 
odavde ili su udomaćeni, bili su, kao i njihovi naručitelji, dobro 
upoznati sa suvremenim likovnim zbivanjima, a teolozima, koji 
su nerijetko studirali na poznatim europskim učilištima, bili su 
poznati i pristupačni teorijski naputci o dobroj crkvenoj umje- 
nosti. To potvrđuju navodi vrela u njihovim objavljenim ra- 
dovima te njihovi podaci o likovnim uzorima pojedinih umjetni- 
ka. Tako je npr. isusovački kroničar zapisao da je član njihove 
Družbe, arhitekt i slikar o. Josip Kraljić, izradio iluzionističku 
kupolu u erkvi Sv. Lovre u Požegi po uzoru na onu isusovačkoga 
brata Andrije Pozza u Beču (Vanino 1987:670), a belečki je pak 
župnik Pavao Kunek Rangera predstavio kao »najslavnijega 
slikara ovoga vremena u ovim krajevima u novome talijanskom 
načinu zidnoga slikanja« (Maroević-Smailagić 1975:136). Kod 
standardnih motiva može se uočiti tek načelno oslanjanje na 
ikonografške priručnike (posebice na najpopularnijega Ripu), a 
neka osebujnija rješenja, kao što je npr. prikaz Sv. Antuna 
Padovanskoga kao admirala (u franjevačkom samostanu Sv. 
Lenarta u Kotarima), ukazuju na izravne predloške, uovom primjeru 
na bavarsku svetu sličicu iz oko 1750. godine (Bernt 1930:102). 


























ak podlogu za svoja likovna ostvarenja umjetnici, 
crkvenim knjigama, mogli nalaziti u teološkim 
djelima suvremenika i u izravno dogovorenim programima te su 
prema njima, a uz pomoć spomenutih likovnih predložaka, vlasti- 
tih bilježaka i zapažanja te osobne invencije skladali veće ili 
manje tematske cjeline. Likovna samosvojnost i složenost pro- 
grama ovisile su o vrsnoći i naobrazbi umjetnika koj posebice 
u crkvi, morao istodobno zadovoljiti potrebe i sposobnosti razu- 
mijevanja različitih kategorija promatrača 


















Gotovo sva oprema novoizgrađenih, pa i pregrađenih, crkava 
Zagrebačke biskupije bila je tijekom XVII. i XVIII. stoljeća nova. 
Razlozi su tek djelomice bili u trošnosti starijega, uglavnom 
drvenog inventara. Valja naime računati i na postojanu želju za 
osuvremenjivanjem inventara, pa čak i onoga koji je nastao u 
počecima barokne obnove tijekom XVII. stoljeća. Tako je npr. 
dio inventara župne crkve Sv. Marije na Dolcu u Zagrebu bio 
tijekom prvoga vala barokizacije prenesen potkraj XVII. stoljeća 
u Čazmu. Inventar je u toj erkvi bio obnavljan još dva puta u 
XVIII, stoljeću. No raniji oltarni titulari najčešće su sačuvani, a 
zahtjevi poput onoga da se novi oltari u katedrali oblikuju nakon 
velikoga požara 1624. po uzoru na starije iz XV. stoljeća, nisu 
bili iznimkama (Baričević 1967-68). No, tijekom XVIII. stoljeća 
svi novi oltari imaju jasne zrelobarokne značajke. 

Stariji odabir svetaca postupno se nadopunjavao novoprogla- 
šenima ili onima koji su bili u pojedinim kriznim razdobljima 
posebno čašćeni. Uz oltare pojedinih cehova sve su se učestalije 

Oltar Sv. Križa iz franjevačke crkve u Našicama. To je na 
Altar of the Holy Cross from the Franciscan church in ) 






pojavljivali oltari bratovština, od kojih su neke bile posvećene 
Sv. krunici i škapularu, ustanovljavane su bratovštine za sretnu 
smrt (Sv. Josipa, Barbare, Muke i smrti Kristove) kao i bra- 
tovštine štovatelja pojedinih svetaca kao Sv. Antuna, Sv. Franje, 
Sv. Petra Alkantarskoga, Sv. Izidora i drugih. 

Izbor i način oblikovanja cjelovitoga programa neke crkve odre- 
đivao je ponajprije onaj za kojega se crkva opremala, ali on nije 
morao biti tvorcem programa. Ako je naručitelj bio svjetovna 
osoba (kolator ili drugi dobročinitelj), nastojalo se u program 

ići motiv vezan uz Kristov život. (foto: Janko Belaj) 
e. This is the commonest motif from the life of Christ. (photo: Janko Belaj) 


uklopiti njegove osobne ili obiteljske zaštitnike, a ako je crkva 
pripadala nekome redu, zamišljeni se program usklađivao s ele- 
mentima značajnima za tu zajednicu kao i s namjenom prostora. 
Može se zapaziti da je jednom zamišljena ikonografija prostora 
bila čuvana tijekom baroka i nakon višekratnih preinaka. Tako 
su npr. bili u koncepciju novoga glavnog oltara varaždinskih franje- 
vaca (koji je trajno očuvao srednjovjekovni titular Sv. Ivana Krsti- 
telja) nepuno desetljeće po njihovoj kanonizaciji uneseni Sv. Ivan 
Kapistranski i Sv. Paškal. Isto su tako ponekad stavljani na oltare i 

drugu opremu likovi osoba uzoma života koje su častili zbog 
svetosti, iako nisu kanonizirane. Na području Zagrebačke bi- 
skupije to je najčešće bio lik zagrebačkoga biskupa Augustina 
Kažotića. 

Dokle god je ikonološka osnova, na kojoj je nastala neka barokna 
cjelina, bila živa u svijesti barokno odgojena promatrača i kori- 
snika, dotle su one sačuvale svoje izvorne strukturne sheme. Tek 
zaboravom toga poimanja, koje se u nas poklapa s novim kul- 
turnim, društvenim i političkim previranjima nekako od polovice 
XIX. stoljeća nadalje, počinje rastakanje tih cjelina. 


Osobna ikonografija 


Kristološke teme 


lako je u krajnjoj liniji ukupna crkvena umjetnost usmjerena 
prema opisivanju Kristova spasenjskog čina, odnosno Euharistije 
(pa nije zamisliv oltar bez Kristova lika), u barokno mu je doba 
bilo neposredno posvećeno prilično malo umjetničkih cjelina 
većega opsega. Baroknoga je tvorca i promatrača više oduše- 
vljavao posredni, pomalo zakučasti pristup koji ga je kroz razne 
alegorije i asocijacije u konačnici dovodio do Krista i njegove žrtve. 
To je lijepo vidljivo npr. u ikonološkoj koncepciji franjevačke crkve 
Sv. Ivana u Varaždinu (Mirković 1994a:22). 


To je jedan od razloga što u baroku, osim prikaza Srca Isusova (i 
Srea_ Marijina), i nema novih motiva. No zato ima novih ili 
drukčije izrečenih poruka, posebice predočavanjem Isusove mu- 
ke. Polazišta su za te prikaze otajstva žalosne krunice i najstariji 
oblici Križnoga puta (koji se tek u doba baroka ustalio na 14 
postaja), Na području Zagrebačke biskupije relativno su malo- 
brojne barokne kalvarije; onoj staroj zagrebačkoj (na Šalati) 
zameo se trag nakon uređenja nove uz isusovačko proštenište Sv. 
Franji Ksaverskome. 

















No bilo je i drugih oblika štovanja Kristove muke. Jedna od 
najljepših i manjih cjelina na tu temu bila je u kapeli Žalosne 
Majke Božje u Lepoglavi (1673-1676), gdje su bile oko oltara sa 
slikom Žalosne Majke Božje raspoređene velike slike s prikazima 
Molitve na Maslinskoj gori, Bičevanja, Krunjenja, Nošenja Križa 
i Raspeća (danas u Dijecezanskome muzeju). Marijin i Isusov 
tematski ciklus veoma su isprepleteni npr. na zidnim slikama u 
Kutini i u Mariji Koruškoj (Mirković 19894:129, 1989b:357). 


Kristološkom je temom, ali čvrsto utkanom u mjesne prilike, 
nadahnut ures dvorske kapele u Ludbregu. Tamo se, nakon 
pretvorbe vina u krv, čuvala ampula s dokazom toga čuda. 
Oprema cijeloga prostora bila je podređena tome događaju. Zidne 
slike na svodu opisuju legendu, glavni oltar iz 1711. god. bio je 
posvećen Presvetoj krvi Kristovoj, a tri pobočna oltara Presvetom 
Trojstvu (kome je posvećena nedaleka župna crkva), Žalosnoj 
Majci Božjoj (njoj je posvećena kapelica na rubu grada) i Sv. 
Ivanu Nepomuku (a Sv. Ivan je bio titular negdašnje franjevačke 
crkve u Ludbregu). U dnu kapele, u koju su hodočastili stano- 
vnici Ludbrega i okolice već u XVII. stoljeću, slikar je doslikao 
ueviljene molitelje, istaknuvši proštenišnu funkciju prostora 
(Mirković 1984:168-170). 





Gotovo je nezamisliva barokna crkva bez oltara Svetog Križa ili 
bar posebno izložena i isto tako posebno štovana Raspeća, a 
skromnije ili razvedenije kompozicije toga motiva resile su često 
vratašca svetohraništa. Najsažetiji je oblik (i na području sjeverne 
Hrvatske veoma česta inačica raspela postavljena u prirodu) križ 
s raspetim Kristovim tijelom i umanjenim kipom Marije pod 
njegovim nogama. Složenija je i puna simbolike inačica iz vara- 

ždinskoga uršulinskog samostana, gdje iznad tako uobličena lika 
Krista s majkom lebde Bog Otac i Duh Sveti. Najčešći su, 
međutim, oltari sa slikom Jeruzalema (panoramski prikaz s Gol- 
gote) i Raspećem, postavljenim između kipova Marije i Ivana 
(kojima se ponekad dodaju Marija Magdalena i Marija Saloma, 
ali i ostali sveci ili anđeli sa znakovima Kristove muke). Naj- 
složeniji, a ujedno najvredniji oltar toga tipa je oltar Sv. Križa iz 
zagrebačke katedrale (danas u križevačkoj crkvi Sv. Križa). 








Na zagrebačkoj Harmici nalazio se kip izmučenog Spasitelja, 
tipološki prikaz kojega se naziva još Hrvatskim Isusom (Belaj 
1975). Kip je kasnije bio obgrađen kapelom, a danas je smješten 
u kapelu Ranjenoga Isusa u stambenoj zgradi na početku Ilice. 
Taj se srednjoeuropski motiv, kojemu je korijen u mrtvačkoj 
sekvenci Dies irae (Quarens, me sedisti lassus: Redemisti passt 
Tantus labor non sit cassus), ponegdje preklapa s motivom Strplji 
voga Joba, kao npr. u Koprivnici. Taj je kip, kao i kip Žalosne Marije 
na Ribnjaku (premješten kasnije u današnju istoimenu kapelu na 
Novoj vesi), te kapelica dobroga razbojnika Dizmuša, vjerojatno 
služio kao okupljalište ili postaja zagrebačkim procesijama. 





Posredno se u kristološku tematiku uklapaju dvije kapele kojima 
je bio osebujno riješen prilaz zagrebačkoj Novoj vesi. Tu se s 
kaptolske strane nalazi kapela Sv. Dizme koji je spašen jer je 
povjerovao Isusu na križu, a na kraju na groblju nalazila se kapela 
Sv. Tome, »nevjernoga«, od koje je sačuvana samo oltara slika 
(danas u Dijecezanskome muzeju). 


Marijanske teme 


Programi očuvanih baroknih crkvenih i polusakralnih prostora 
veoma su često nadahnuti likom Blažene Djevice Marije. Njoj 
je, naime, bilo u doba baroka na području Zagrebačke biskupije 
posvećeno najviše erkava, Neke su od njih barokizirane gotičke 
građevine, ali većina su novogradnje podignute tijekom XVII. i 
XVIII. stoljeća (Mirković 1988:225-226). 

Posvećivane su najčešće Marijinu uznesenju na Nebo (Jastrebar- 
sko, Varaždin), Marijinu pohodu Elizabeti (Marija Gorica, Dolac 
u Zagrebu), Mariji Snježnoj (Kamensko, Kutina, Belec), Mari- 
jinu porođenju (Kutjevo) ili Isusovu rođenju (Varaždin, uršulin- 
ska crkva) te veoma često Bezgrešnom začeću Blažene Djevice 
Marije. Čak je i u zagrebačkoj katedrali glavni oltar Sv. Stjepana 
preimenovan u XVII. stoljeću u oltar Sv. Marije i Sv, Stjepana 
kralja, pa su danas i katedrala i biskupija posvećene njima dvoma. 
Mariji je bilo posvećeno i mnoštvo samostanskih, i to podjednako 
pavlinskih (Lepoglava, Remete, Svetice, Kamensko), franjeva- 
čkih (Klanjec, Samobor, Jaska, Marija Gorica, Križevci, Remetinec) 
i isusovačkih crkava (Varaždin, Kutjevo), a to su bili na području 
Zagrebačke biskupije u doba baroka redovi s najviše samostana. 


Kako je tema glavnoga oltara u pravilu nadahnuta blagdanom ili 
pobožnošću povezanu s titularom, u crkvama Marijina uznesenja 
slike s tom temom rese oltare npr. u isusovačkoj crkvi u Vara- 
ždinu, franjevačkoj u Jastrebarskom, župnoj crkvi Sv. Marije u 
Ivanić-Kloštru, a u samoborskoj franjevačkoj crkvi na zidu je 
naslikana cijela iluzionistička oltarna arhitektura kojom dominira 
Marijino uznesenje. U Remetama su zidne slike cijeloga svetišta 
nadahnute tom temom. 


Na oltare crkava Marije Snježne postavlja se ponekad i kopija 
rimske slike »Marije Velike« koja se čuva u rimskoj crkvi S. 
Maria Maggiore uz koju je povezana legenda o Mariji Snježnoj. 
Međutim, tamo gdje je u središtu štovanja bila starija umjetnina 
odstupano je od pravila. Tako je npr. na oltaru crkve u Mariji 
Bistrici, posvećenoj 1731. Mariji Snježnoj, stari gotički kip. 

Oslikana unutrašnjost crkve Marije Snježne u Kutini 
Painted interior of Our Lady of the Snow in Kutina 


Ponegdje se Marijin lik našao na glavnome oltaru i u crkvama 
drugih titulara. To se zbilo npr. u pavlinskoj crkvi Sv. Ane u 
Križevcima, pa u njihovoj erkvi Sv. Jeronima u Štrigovi, gdje je 
njezin lik osnovica cjelokupnoga programa koji je izveo Ivan 
Krstitelj Ranger (Mirković 1994d). Isto se tako u franjevačkim 
crkvama nalazi njezin lik na slikama glavnih oltara u Čakovcu 
(posvećenom Sv. Nikoli), u Požegi (Silasku Duha Svetoga) i 
Karlovcu (Presvetom Trojstvu koje kruni Mariju), pa u Kostajnici 
(na oltarnoj slici Sv. Antuna iz 1759. god., koja je najvjerojatnije 

spoj mariološkoga i kristološkoga programa (snimio: Krešo Tadić) 
a combination of the Mariological and Christological programme (photo: Krešo Tadić) 


uništena u ovome ratu), a Marija je i na glavnom oltaru Isusova 
rođenja u uršulinskoj crkvi u Varaždinu. 

Teško je naći na području cijele biskupije crkvu bez oltara 
posvećena Mariji, dapače nerijetko ćemo naići i na više takvih 
oltara u jednoj crkvi, obično povezanih uz neku bratovštinu ili 
marijansku pobožnost. Osim toga, uz redovničke i župne crkve 
prigrađivale su se tijekom XVII. i XVIII. stoljeća manje kapelice 
(dimenzijama srodne kultnom predlošku u Loretu) posvećene 
Majci Božjoj Loretskoj (Dobronić 1991) u kojima se čuvao lik 

»Auxilium in tribulatione« 
»Auxilium in tribulatione« 


Loretske Marije. Većinom je to bio u XVII. stoljeću općenito 
usvojeni ikonografski tip lauretanske Marije s djetetom u naručju 
u zvonolikom plaštu (Baričević 1983), ali ponegdje su njegovu 
ulogu imali spominjani stariji kipovi ogrnuti tekstilnom odjećom 
(takvu su Mariju imali npr. u lepoglavskom pavlinskom samo- 
nu u kapeli uza zvonik) ili novi kojima su pomnije obrađene 
samo glave, kao npr., kod varaždinskih isusovaca (Baričević 
1988:58). Rijetko je to manje ili više vjerna kopija staroga 
loretskog kipa (koji je izgorio 1921. god.), kakav se npr. i danas 

Marija pomoćnica i posrednica iz župne crkve u Kutini (foto: Krešo Tadić) 
Mary as helper and mediator in the Kutina church (photo: Krešo Tadić) 


čuva na glavnome oltaru bivše isusovačke crkve Sv. Katarine u 
Zagrebu (Dobronić 1988:237-238). 

U mnogim su se crkvama i kapelama, bez obzira na titulara, u 
manjim ili većim nišama (usred oltara ili u zidu unutar iluzioni- 
stički slikanih oltara iza glavnoga oltara) smještali odjeveni 
kipovi Marije s Isusom u naručju. Zanimljivo je da je i 13 em 
visok kipić Marije Jeruzalemske s Trškoga Vrha dobivao na dar 
takve tekstilne prevjese, iako ih nisu mogli stavljati na nj (Radauš- 
Ribarić 1988:257). 

U gradovima i selima, ili na njihovim rubovima, često su podi- 
zane manje crkvice, kapelice posvećene Mariji. Tijekom XVII. 
stoljeća posvećivali su ih Majci Božjoj Žalosnoj s likom tipa 
Sućutne ili Marije od sedam žalosti. Veoma su rijetke samostalne 
kapelice loretskoga tipa (Gornja Obreška, Pogančec), a najčešće 
su posvećene Bezgrešnome začeću u nekoliko suvrstica. 


Budući da su u barokno doba harale kužne bolesti, postavljani su 
zavjetni stupovi — pilovi, koje su ponekad naknadno ograđivali 
kapelama (npr. kapela Marije Koruške kraj Križevaca) ili ih 
naknadno unijeli u crkve (u Čakovcu). Stupovi, podizani tijekom 
XVIII. stoljeća (nakon oslobođenja Slavonije od Turaka) u znak 
zahvale, bili su ukrašavani likovima Marije Pobjednice ili Kra- 
ljice, motivima koji su se tipološki razvili iz Bezgrešnoga začeća, 
Oba su ikonografska motiva sve češća i u crkvama, i to veoma 
obogaćena, jer se apokaliptičkom liku žene odjevene suncem 
(zato obvezno u bijeloj haljini s modrim plaštem), osim mjeseca 
nad globusom oko kojega se ovija zmija i zvjezdana vijenca oko 
glave, dodaje u ruke djetešce Isus. Kada on ili Marija dobivaju u 
ruke koplje kojim probadaju zmiji glavu, a na glave krune, Marija 
biva kao Nebeska Kraljica odjevena u crvenu haljinu ispod modra 
plašta. Ikonografski je složeniji prikaz u bivšem franjevačkom 
samostanu Sv, Lenarta u Kotarima, gdje je u dno kompozicije 
Marije bez grijeha začete smješten Izgon iz raja kao uzrok tomu 
spasenjskom činu. Ovdje valja napomenuti da su štovanje Bez- 
grešnoga začeća promicali franjevci (dovoljno je sjetiti se nasto- 
janja Ivana Duns Scotta). 








Tijekom zreloga baroka podizani su u samostanskim, župnim i 
podružnim, zavjetnim i proštenišnim crkvama i kapelicama oltari 
Mariji Pomoćnici, pod čijim su okriljem izvojevane mnoge 
pobjede nad Turcima. Na njima su najuobičajenije kopije Crana- 
chove slike (Lentić-Kugli 1971) iz Innsbrucka (odnosno Pas- 
proširene ovim podruje najvjerojatnije posredovanjem 
ke iz graničnih posada, ali i onih umjetnika 
z Tirola. Međutim, dio tih slika nadahnut 
je bečkom inačicom Mariahilf; a neke su nadahnute slikom 
Marije Pomoćnice što ju je izradio 1611. za gradačku franjevačku 
crkvu Mariahilf Giovanni Pietro de Pomis. U crkvi Sv. Franje 
Ksaverskoga u Zagrebu nalazi se na Marijinu oltaru zanimljiva 
slika koja se doduše temelji na de Pomisovom predlošku, ali spaja 
u sebi nekoliko tipoloških inačica. Neke od tih slika ovjerene su 
isom i pečatom o vjerodostojnosti, što znači da nisu samo rad 
slikara štajerskoga podrijetla, već su ih najvjerojatnije donosili 
hodočasnici, 


Na isti su način u Hrvatsku pristizale i male skulpture kao vjerne 
kopije milosnog lika iz Mariazella (Varaždin, uršulinski samo- 
stan), a ima i baroknih slika istoga lika sa zvonolikim plaštem 
(Samobor, franjevački samostan). 




















Oko oltara s ikonografskim motivima pojedinih pobožnosti (pri- 
kazi Marije od krunice ili škapulara) okupljale su se istoimene 
bratovštine, ponekad sa znatnim brojem članova. Spomenimo 
samo da je bratovština Sv. krunice u zavjetnoj crkvi hrvatskoga 
plemstva u Belcu, utemeljena 1735. god., imala više od 3000 
članova (Kunek 1758). Oltar Marije od krunice u lijevoj kapelici 
te crkve resi 15 malih medaljona s prikazom petnaest otajstava 
Svete krunice. U pavlinskoj crkvi u Remetama je, sudeći prema 
staroj fotografiji i sačuvanoj grafici, bio niz medaljona s Otaj- 
stvima Svete krunice nanizan oko ulaza u kasnije porušenu južnu 
kapelu Majke Božje Remetske, pa se može pretpostaviti da su 
tada ondje izloženi gotički kip Majke Božje Remetske također 
štovali kao Kraljicu Svete krunice, dapače, natpis na sačuvanoj 
sv. sličici Znamenye chiszla vekovechnoga za vmirajuche upu- 
ćuje na postojanje istoimene bratovštine uz nju. Kraljicu Sv. 
krunice s djetetom Isusom u naručju, ispred koje kleči Sv. Kata- 

rina prihvaćajući krunicu, naslikao je Ivan Krstitelj Ranger za 
dvorsku kapelu u Klenovniku, a u dvorskoj kapeli u gradu Brlog 
(danas u Povijesnome muzeju Hrvatske) na slici Kraljice Svete 
krunice Valentina Metzingera uz Sv. Katarinu i Sv. Dominika je 
pas sa zapaljenom zubljom (Dominikovim atributom). Kraljici 
Svete krunice posvećena je i bivša franjevačka crkva u Remet- 
ineu u kojoj je bio dio gotičkoga oltara (danas u Muzeju za 
umjetnost i obrt) umetnut u barokni, a barokne svete sličice i 
bratovštinske upisnice iz XVII. (Hoško 1976) i XVIII. stoljeća 
potvrđuju njezinu popularnost. U Ivanić-Kloštru, između Sv, 
Dominika i Katarine, lebdi tzv. Garička Marija ovijena zvono- 
likim plaštem (Dobronić 1987), a Anton Lerchinger je tim domi- 
nikanskim svecima, povezanima uz pobožnost Svete krunice, 
dodao škapular, iako bi u tom kontekstu trebali biti prikazani Sv. 
Šimun Stock i Terezija Avilska (Mirković 1988:231). 


Lik Blažene Djevice Marije veoma se uspješno uklapa u re- 
dovničku ikonografiju, a to će biti pokazano u odgovarajućim 
odsječcima. 


Ikonografija pojedinih svetaca 


Premda likovi Isusa i Marije prožimaju gotovo svu sakralnu 
katoličku ikonografiju, ipak u pojedinim crkvama dominiraju na 
prvi pogled drugi sveci, prvenstveno likovi titulara. Njih je 
mnogo i razlikuju se od crkve do crkve. Da bi se mogao steći uvid 
u ikonološki sustav kakav je stvoren na području Zagrebačke 
biskupije, valja poći od pretpostavke da je zagrebačka katedrala 
ne samo svojom funkcijom i ugledom nego i starinom, veličinom i 
bogatstvom u stanovitom opsegu utjecala na ostale crkve u biskupiji, 
te prvo vidjeti kako je bio koncipiran njezin likovni ures, 


Titulari pojedinih oltara u katedrali i njihov razmje: ajedno 
s promjenama koje su nastajale, dobro su poznati od XVI, stoljeća 
nadalje. Tijekom cijeloga baroknog razdoblja, sve do 1832. 
godine, na glavnome je oltaru, posvećenom Uznesenju Blažene 
Djevice Marije i Stjepanu kralju, stajao kip Blažene Djevice 
Marije s Isusom u krilu, okružen anđelima, a uza nj kipovi 
ugarskoga kralja Stjepana, kome je bila katedrala posvećena i Sv. 
Ladislava, utemeljitelja biskupije. No Mariji i Ladislavu su bili 
posvećeni još od srednjega vijeka i oltari u južnoj i sjevernoj 
apsidi. Od ugarskih su se svetaca u katedrali nalazili još Sv. 
Emerik i Margareta Ugarska (sveci kojima su u Zagrebu bile 
posvećene dvije crkve). Kristološkoj ikonografiji pripadali su 
oltari Posljednje večere, Sv, Križa i Presvetog Trojstva, ali i oltar 
Sv. Gervazija i Protazija s gotičkim triptihom (pripisan mladome 
Diireru) čiji je sadržaj nadahnut Isusovim djetinjstvom i mukom. 
Općoj svetačkoj ikonografiji pripadali su oltari Svih svetih i oltar 
Svetih mučenika, zatim oltari apostola Sv, Luke, Jakoba i Pavla 
(poseban oltar apostolskih prvaka Sv. Petra i Pavla bio je u 
sakristiji), a među popratnim likovima na mramornim, posebice 
Robbinim, oltarima nalazio se niz apostola te drugih u puku 
popularnih svetaca zaštitnika (Horvat-Pintarić 1961, Baričević 
1990). U dnu crkve bio je oltar nadanđela Mihovila, čak četiri 
oltara bila su posvećena djevicama i mučenicima, a peti Sv. 
Mariji Magdaleni. Svoje su oltare dobili i Sv. Ivan Krstitelj, Sv. 
Ivan Nepomuk, Sv. Nikola i Sv. Juraj te Sv, Jeronim i Sv. Franjo 
Asiški (i to lijevo i desno od oltara Sv. Križa). Postojali su i oltari 
zaštitnika od kužnih bolesti, Sv. Fabijana i Sebastijana, te svetih 
liječnika Kuzme i Damjana. 

















Ti likovi prisutni su na oltarima crkava po cijeloj biskupiji, i to 
posebice osnovni zaštitnici od kužnih bolesti (Sv. Rok, Fabijan i 
Sebastijan), Sv. Pavao Pustinjak, Sv. Nikola Tolentinski, a njima 
se pridružuju Sv. Rozalija, sveci pojedinih samostanskih zaje- 
dnica - Didak, Klara i Katarina Sienska kao njegovatelji boles- 

Vjera kopija Loretske Gospe zagrebačkih isusovaca pred slikanim retablom glavnoga oltara u crkvi Sv. Katarine u Zagrebu (foto: Krešo Tadić) 
A faithful copy of Our Lady of Loreto owned by the Zagreb Jesuits placed in front of the painted retable on the main altar in St. Catharine's church 


in Zagreb (photo: Krešo Tadić) 


nika, te Franjo Ksaverski koji je liječio kužne bolesnike, oživlja- 
vao umrle i činio čudesna ozdravljenja. Budući da je Franjo 
Ksaverski jedan od najčuvenijih misionara, često je udružen s 
drugim misionarima i propovjednicima, kao apostol Indije bio je 
pogodan kao dopunski lik apostolskih oltara, kao što su i apostoli 
bili rado korišteni kao dopune njegovih oltara. Zbog njegovih 
vizija (i raspela koje mu je dao Sv. Ignacije na put u Indiju) 
uklapao se i u kristološku motiviku. Sv. Franjo Ksaverski tu služi 
kao primjer kako je jedan svetac bogate ikonografije bio povezan 





s raznim tematskim krugovima. Slično su korišteni likovi Sv. 
Ivana Nepomuka, Antuna Padovanskoga, Sv. Jurja i Martina, 
arkanđela Mihovila. 

Potkraj XVII. i početkom XVIII. stoljeća, kada je harala kuga, 
često su se na ulazima u naselja podizali tzv. kužni pilovi i kapele 
s likovima zaštitnika od bolesti. Tako je u Varaždinu na prilazu 
iz Zagreba postavljena kapela Sv. Roka, a iz Štajerske Sv. Fabi- 
jana i Sebastijana, dok su se u Zagrebu kapelicama Sv. Roka 
osigurali stanovnici obaju naselja; oni na Gradecu kapelom na 

današnjem Rokovom perivoju, a oni na Kaptolu kasnije sruše- 
nom kapelom na Šalati iznad Vlaške ulice (Barle 1908:19). 


Uz zaštitnike od epidemija, u pučkom su vjerničkom životu 
važnu ulogu imali zagovornici od prirodnih nedaća kao npr. Sv. 
Ivan Nepomuk, koji je uz rijeke ina mostovima štitio od poplava, 
a uza nj su još, kao u Virovitici, sveti ratnici Ivan i Pavao, 
zaštitnici od groma i tuče, pa Sv. Florijan (zaštitnik od vatre), 
kipovi kojega se često nalaze usred naselja, a u Varaždinu mu je 
podignuta crkva u sjevernom gradskom predgrađu. Za seljačko 
stanovništvo veoma su važni i zaštitnici polja, usjeva i stoke. To 
su uz Sv. Jurja i Martina (blagdani kojih su na početku i na kraju 
aktivnoga dijela seljačke godine) i već spomenutoga Sv, Antuna 
»svinjskog« još Sv. Izidor i njegova žena Marica (odnosno Maria 
Toribia zvana de la Cabeza), pa Sv. Vendelin s Notburgom. Tu 
se zapravo prepliću zaštitnički parovi susjednih područja (alpsko- 
ga i panonskoga), odnosno zaštitnici stoke sitnoga i krupnoga 
zuba, pa je zanimljivo da su npr. u crkvi Sv. Klare južno od 
Zagreba seljaci tražili zagovor u Sv. Izidora pred likom Sv. 
Vendelina. 





U Zagrebu su isusovci utemeljili bratovštinu Sv. Izidora, »selja- 
čkog sveca« (on je bio kanoniziran 22. III. 1622. zajedno s 
Ignacijem Lojolskim, Franjom Ksaverskim, Filipom Nerijem i 
Terezom Avilskom), koji je možda u njihovu ikonografiju ušao 
posredstvom spomen-lista s njihove kanonizacije (Male 1951, sl. 
57). Na sličan se način prepliću kao zaštitnici vinograda na tome 
području Sv. Vincent i Sv. Urban, Na oltarima djevica i muče- 
nica, kao što su Sv, Katarina ili Sv. Barbara, obično se nalaze 
likovi ostalih svetih djevica i mučenica. One često ikonografski 
nadopunjaju oltare svetih redovnica (Klare, Katarine Sienske), a 
veoma su česta nadopuna na atikama raznih oltara. 


Posebnu, relativno zaokruženu, skupinu čini 14 svetih zago- 
vornika: tri svete djevice (Barbara, Katarina, Margareta), tri sveta 
biskupa (Blaž, Erazmo, Dionizije) i tri sveta viteza (Juraj, Ahacije, 
Eustahije) te liječnik Panteleon, opat Egidije, dječak Vid, đakon 
Cirijak i divovski Kristofor. Oni su se na našim oltarima često 
pojavljivali s osobnim atributima, ali bez navedbe imena. U 
Ivanić-Kloštru se, međutim, uz oltar nalazila ploča s njihovim 
imenima, datumima blagdana i popisom bolesti i nedaća od kojih 
su štitili (Cvekan 1979:54), S vremenom se i među njima javljaju 
inačice (Sebastijan kao đakon, Nikola među biskupima, Siksto 
papa i Sv. Wolfgang), a u Krapini je uspostavljena i cjelovita 
zamjenska ekipa četrnaestorice franjevačkih svetaca. 


lako se mogu nizati veoma uspjeli crkveni ikonografski sklopovi 
ostvareni isključivo slaganjem svetaca na pojedinim oltarima, 
cjelovitost barokne ikonografije najrječitija je u oslikanim crkva- 
ma, posebice u onima u kojima je bio razrađen program za 
sveukupnu opremu (npr. za Trški Vrh), iako su podjednako 
ikonografski bogate i one crkve u kojima je cjelina bila postupno, 
ali dosljedno dopunjavana. Na području Zagrebačke biskupije 
postoji niz takvih zidnim slikama dopunjenih crkava, često s 
ilužio: kim oltarima. Neki su od njih naknadno (čak i uskoro) 
zaklonjeni drvenim retablom oltara, koji je tada najčešće bivao 
odmaknut od zida, što je ujedno olakšavalo ophod oko oltara. U 
nekim su primjerima u sklopu takvoga slikanog oltara bile niše s 
kipovima Majke Božje (rjeđe drugih svetaca), koji su znali biti 
predmetom neke lokalne pobožnosti ili štovanja (Samobor). 





Velik dio tako oslikanih crkava bio je posvećen Blaženoj Djevici 
Mariji, pa iako su neke od njih naknadno oštećene ili uništene, 
sačuvalo se ipak desetak tovrsnih ciklusa u Dolu, Kutini, Mariji 
Koruškoj kod Križevaca, Kamenici, Lepoglavi, Remetama, Trškom 
Vrhu te u sada uništenomu Kamenskom, sve oslikane u vremen- 
skom rasponu između 1680. i 1780. godine. 

Nekoliko značajnih oslikanih crkava nadahnuto je životima po- 
jedinih svetaca. Neki su titulari cijele crkve, a drugima je tek 
posvećena poneka kapela. Među najstarijima su franjevačke 
kapele Sv. Josipa u Varaždinu i Sv. Franje u Zagrebu s kraja 
XVII. stoljeća. Početkom XVIII. stoljeća bila je iluzionistički 
oslikana crkva Sv. Lovre u Požegi te kapela Sv. Ivana nad 
Lepoglavom s izuzetno složenim programom. U toj je crkvi, 
među 16 svetih Ivana, naslikan i S. Joannes seu Ivan Croat. et 
Dalm. Regis Filius Eremita. Isti je svetac prikazan i na koricama 
(iz 1690. god.) jednoga zagrebačkog rukopisnog misala kao 
Ivanus Gostumili, Croata Eremita. To je Sv. Ivan Pustinjak, umro 
potkraj X. stoljeća i pokopan u benediktinskoj opatiji SvatY Jan 
pod Skalou kraj Berouna u Češkoj, gdje ga i danas štuju. Prema 
legendi bio je sin Gostumila, kralja tamošnjih čeških Hrvata koje 
su Česi uklopili u svoju državu i asimilirali tijekom XI. stoljeća. 
U nas je bilo zaboravljeno njegovo sjevernjačko podrijetlo, pa je 
pretvoren u sina hrvatsko-dalmatinskoga kralja. 

Bogato su urešene crkve Sv. Ivana Krstitelja i Sv. Kuzme i 
Damjana u Koprivničkom Ivancu i Kuzmincu te pavlinska crkva 
Sv. Jeronima u Štrigovi i kapela Sv. Jurja u Purgi, programi kojih 
su uvršteni među najzrelije barokne cjeline u nas. 


Redovnička ikonografija 


Veći dio srednjovjekovnih redova napustio je u doba turskih 
prodora svoje samostane na području Zagrebačke biskupije. Od 
pustinjačkih redova tu su se zadržali pavlini, od propovjedničkih 
prosjačkih redova franjevci (uz koje se u baroku pojavljuje 
novoutemeljeni srodni red kapu , a vraćaju se i klarise), 
početkom XVII. stoljeća pridružuje im se nova, u okviru ka- 
toličke obnove osnovana Družba Isusova, a malo kasnije i uršu- 
linke. Ti stari, obnovljeni i novi redovi dali su vidljiv pečat 
razvoju i dometima crkvene umjetnosti opremom vlastitih samo- 
stanskih sklopova, ali i drugih crkava, posebice djelovanjem 
vlastitih umjetnika u njima. Vodeću ulogu u umjetničkom životu 
barokne sjeverne Hrvatske imali su pavlini, franjevci i isusovci. 
Građevine pojedinih redovničkih zajednica redovito su obilje- 
žavane njihovim grbovima koji su u načelu složeni od atributa 
njihovih utemeljitelja. Najsažetiji je među njima franjevački grb 
napravljen od dviju prekriženih stigmatiziranih ruku, od kojih je 
jedna, u rukavu franjevačkog habita, prepoznatljivi znamen stig- 
matizacije Sv. Franje, a druga Isusova s ranom nanesenom ća- 
vlom. Pavlinski, također srednjovjekovni, grb oblikuje spaja- 
njem više znakova cijelu likovnu »rečenicu« koja je bila potrebna 
za potpuno razumijevanje; pojedini elementi toga grba, uzeti iz 
hagiografije Sv. Pavla Pustinjaka (gavran s kruhom u kljunu, 
palma, dva lava), promatrani samostalno, pripadaju naime kao 
atributi i nekim drugim svecima (npr. lavovi Sv. Jeronimu ili 
gavran Iliji), Kod Družbe Isusove pojavljuje se kao osnovni 
raspoznajni znak trigram ZHS koji je bio korišten u raznim 
razdobljima, ali svaki put interpretiran drukčije (Mirković 1994 
f£:218). Taj trigram, koji se povezuje već uz Konstantina Ve- 
likog, osobni je atribut čak trojice franjevačkih svetaca (Ber- 
nardina Sienskoga, Ivana Kapistranskoga i Jakoba Markijskoga), 
te konačno i Sv. Ignacija Lojolskoga, utemeljitelja Družbe Isu- 
sove (uz njega se tumači kao isusovačko geslo Jesus Habemus 
Socium). 











Ti su grbovi, blago preoblikovani, ponekad veoma uspješno 
korišteni i kao identifikacijski znak u likovnom predstavljanju 
pojedinih redovnika. Ilustrativno je rješenje kapucinskoga slikara 
Johanna Georga Stroza iz Varaždina, koji je oblikovao nas- 
lovnicu knjige Hrana duhovna ovčic krščanskeh aliti prodeke 
(1715) kapucinskoga pisca Štefana Zagrepca. Stroz je usred tora 

Oltar Sv. Ivana Nepomuka, omiljenog zaštitnika od poplava, iz crkve Sv. Roka u Virovitici (foto: Krešo Tadić) 
Altar of St. John Nepomucenus, a popular protector against floods, from St. Rao's church in Virovitica (photo: Krešo Tadić) 


s ovcama stavio palmu u koju je uklopio portret piščeva podupi- 
ratelja, zagrebačkog biskupa Emerika Esterhazyja. Dodavanjem 
gavrana s kruhom u kljunu i anđela s biskupskim oznakama 
spojio je veoma domišljato činjenicu da je Esterhazy istodobno 
bio i pavlin i pastir stada Zagrebačke biskupije. 






Pavlinska ikonografija 


Osnovnu poruku grba i ulogu palme u njoj veoma su uspješno 
interpretirali pavlinski umjetnici oblikujući propovjedaonicu za 
Remete ili zanimljiv ikonološki program lepoglavske ljetne bla- 
govaonice (Mirković 1989b, 1995), 

lako su svoju ikonografiju oblikovali nadahnuti životima dvojice 
pustinjaka iz Teba, Sv. Pavla (prvoga pustinjaka nakon Sv. Ivana 
Krstitelja, kako je Ranger rekao za nj u kapeli Sv. Ivana na Gorici) 


i Sv. Antuna Pustinjaka i Opata, utemeljitelja prvih samostanskih 
zajednica, posve je razumljivo što su ih zbog ranije istaknutih 
biblijskih veza povez v. Ilijom, Ivanom Krstiteljemi, kao 
najuzvišenijim uzorom, Isusom (koji je postio četrdeset dana u 
pustinji). Oko potonje dvojice skladan je slikani ures korskih 
klupa na pjevalištu lepoglavske crkve (Mirković 1979). Obično 
su im pridruženi Sv. Jeronim kao Vitae S Pauli Primi Erem 
Cronologus et Imitator i Sv. Augustin Eremitarum Exemplar et 
Legislator, kako je Ranger objasnio njihovu prisutnost u sklopu 
pavlinske ikonografije u lepoglavskoj blagovaonici. Vidljivo je 
dau pavlinskoj ikonografiji likovi svetaca nisu odabirani nasumce, 
niti redani bilo kako. Budući da je svaki lik ujedno signum, znak, 
simbol nekoga određenog svojstva, poruke se iskazuju suod- 
nosom tih likova. Tako se Pavao kao začinjavac povezuje s 
Ilijom, Abrahamom, Jišajem, Davidom i Petrom (stijenom), pa s 

Jedinstveno opremljena i ikonografški usklađena unutrašnjost proštenjarske crkve Majke Božje Jeruzalemske na Trškom Vrhu kraj Krapine (foto: 


Krešo Tadić) 


The unique iconographic and decortive ensemble in the interior of the pilgrimage church of Our Lady of Jerusalem on Trški Vrh near Krapina 


(photo: Krešo Tadić) 


evanđelistima, a jednim od svojih atributa — kruhom — s onim 
svecima koji su istim atributom povezani s Euharistijom. Antunu, 
promicatelju pustinjačkog načina življenja i okupljanja u zajed- 
dodaju se utemeljitelji redova (Sv. Augustin, Sv. Franjo 
siški), ali budući da je i sam, kao i Sv. Augustin, teoretičar, 
dodaju mu se sveci naučitelji iz ostalih redova poput Sv. Bona- 
venture te velikih crkvenih učitelja, a često i Sv. Antun Padovan- 

ski (u pučkoj interpretaciji kao ljetni pandan zimskome Antunu 
Opatu), a ikonografški se niz dalje širi uklapanjem pustinjaka i 
pokornica (Marija Magdalena, Marija Egipatska) te svecima 
izvan pavlinskoga osnovnog usmjerenja koji međutim na neki 
drugi način povećavaju broj baroknih asocijacija. 

U posebnu se skupinu izdvajaju djela s prikazima pavlinskih 
mučenika koji su postradali u vjerskim i turskim ratovima (Re- 

mete, Čakovec), no takve su slike kao ilustracija povijesti reda ili 
određenog samostana bile raspoređene, zajedno sa slikama ute- 
meljitelja i dobročinitelja, po samostanskim prostorijama, a ne po 
crkvama. Najejelovitiji poznati program toga tipa nalazio se u 
ljetnoj blagovaonici lepoglavskoga samostana (Mirković 1995). 








Kroničar pavlinskoga reda i pisac Andrija Eggerer zapisao je da 
jeunjegovom redu osamdeset crkava posvećeno Blaženoj Djevi- 
ci Mariji (Eggerer 1672), pa je razumljivo da njezinu liku pripada 
središnje mjesto. Najbolje se to vidi u crkvama koje su pavlinski 
slikari uresili zidnim slikama (Remete, Lepoglava, Belec, Kame- 
nica, Štrigova, Kamensko). Od pojedinačnih je slika najpoznatija 
svakako pavlinska Majka Božja Czestochowska koja se 
u svakoj samostanskoj crkvi, ali i u samostanskim ćel 
jednom manjom slikom bio je u Lepoglavi urešen i prolaz s 
pjevališta u samostansku knjižnicu. Međutim, takve su se slike 
nalazile i u crkvama koje nisu pripadale pavlinima, te je jedna 
bila i u predvorju zagrebačke kapele Sv. Roka na današnjem 
Rokovom perivoju (Barle 1896). Nakon ukinuća samostana bivši 
su redovnici ponijeli neke od slika u župe u koje su bili premje- 
šteni, a čakovečki franjevci su je stekli s dijelom pavlinske baštine 
iz nedalekoga pavlinskog samostana Sv. Helene. 








Franjevačka ikonografija 


U ikonografiju svih redovničkih zajednica — nasljedovatelja sve- 
toga Franje Asiškoga — utkano je štovanje Bezgrešnoga začeća 
Blažene Djevice Marije i svetaca iz vlastite zajednice, no franje- 
vačka ikonografija ističe kao treću sastavnicu vlastitih programa 
i poštivanje mjesne povijesti, posebice predaje o posvećenome 
mjestu. lako je taj red mrežom svojih samostana prekrio sve 
srednjovjekovno područje biskupije, a mnogi od samostana su se 
održali do u barokno doba, i tu je XVI. stoljeće bilo razdoblje 
osiromašenja. Stoga je i za franjevačke samostane značajna rela- 
tivno rana barokiz: ihi \ja niza novih samostana 
već tijekom XVII. stoljeća (Mirković 1992a:110-141), 


I tu se ikonografija oslanja na životopis utemeljitelja reda Sv, 
Franju i na njegovu subraću koja su uzdignuta na čast oltara (Sv. 
Bonaventura, Sv, Ivan Duns Skot, Sv. Bernardin Sienski, Sv. 
Ivan Kapistranski i Sv. Jakob Markijski, ali i Sv. Didak i Sv. 
Klara, utemeljiteljica ženskog reda klarisa). Ipak je relativno 
malo crkava posvećeno franjevačkim svecima (Sv. Franji u Za- 
grebu, Sv. Antunu Padovanskomu u Koprivnici, Kostajnici, Na- 
šicama i u ponovno uništenom Čuntiću), a najviše Blaženoj 
Djevici Mariji, posebice u hrvatsko-kranjskoj provinciji Sv. Kri- 
ža (Klanjec, Samobor, Marija Gorica, Jaska). Srednjovjekovne 
su crkve zadržale isti titular i u doba baroka, npr. Sv. Ivana 
Krstitelja u Varaždinu i Kloštru Ivaniću, a barokna crkva Sv. 
Katarine u Krapini podignuta je na mjestu istoimene ranije kapele 
koja je bila poznata kao proštenište. U Čakovcu je crkva posve- 
ćena Sv. Nikoli, osobnom zaštitniku utemeljitelja samostana 
Nikole Zrinskog, a u Virovitici su, nakon što su bili pošteđeni od 
kuge, za svoju baroknu crkvu odabrali kao novoga titulara Sv. Roka. 


























Franjevci su u svim svojim crkvama podizali bar po jedan oltar 
Blažene Djevice Marije, a negdje i po nekoliko njih. Usto se 
njezin lik nalazi ugrađen u ikonografsku shemu mnogih oltara s 
novozavjetnom tematikom (Sv. Ane, Sv. obitelji, Sv. Josipa), nju 
kruni Presveto Trojstvo, ona je prisutna u središtu kompozicije 
Silaska Duha Svetoga, ali i u viđenjima pojedinih svetaca. 





Bez obzira na to što je malo erkava posvećeno franjevačkim 
svecima, svaka od njih imala je oltare Sv. Franje i Sv. Antuna 
Padovanskoga te nekih drugih franjevačkih svetaca, npr. Sv. 
Klare u Varaždinu, Sv. Didaka u Varaždinu Virovitici, Sv. Petra 
Alkantarskoga u Zagrebu, Sv. Petra Regalado u Karlovcu. No 

franjevačka ikonografija oslanja se ponajprije na životopis Sv. 
Franje, pa se njegove Vera efigies pojavljuju u Varaždinu i u 
kapeli Sv. Franje na Kaptolu, gdje je sačuvan jedini cjeloviti i lokalno 
obojeni ciklus vezan uz predaju o njegovu boravku u Zagrebu, 


Česti su oltari Sv. Antuna Padovanskoga, čiji je zaokruženi ciklus 
fresaka sačuvan u Varaždinu. Njemu je posvećeno nekoliko 
franjevačkih (Našice, Kostajnica, Koprivnica) i župnih crkava te 
kapela. Čest je popratni lik na oltarima nekih drugih priznatih 
propovjednika, a zanimljive su ikonografske inačice sačuvane 
npr. u franjevačkoj erkvi Sv. Katarine u Krapini, gdje su na zidu 
svetišta prikazane pokaznice s jezikom Sv. Ante Padovanskoga 
i Ivana Nepomuka, poznatih govornika i ispovjedalaca (Mirković 
1992€:120), iu negdašnjem franjevačkom samostanu Sv. Lenarta 
u Kotarima, gdje je Antun Padovanski prikazan kao admiral 
(Rapanić Braun 1994). Osim prizora iz njegova života najčešći 
su njegovi prikazi s Isusom koji mu se spušta na oblaku, lebdi 
pred njim ili ga drži u naručju. U istočnom dijelu biskupije 
pojavljuje se osebujan prikaz uspravna sveca s Isusom u naručju 
(ali i bez njega), dok mu anđeli pridržavaju cvjetni vijenac iznad 
glave. Franjevački su sveci u crkvama vlastita reda česti sekun- 
darni likovi na retablu uz središnju sliku titulara crkve, a često su 
im kao pand: oltaru uz drugi zid sveci drugih redovničkih 
zajednica koj štovali zbog istih zasluga. 

















Odabirom likova koji mogu svojom simbolikom nadopuniti 0s- 
novni sadržaj oltara, zaokružuje se složeniji program, pa se tako 
na oltaru Sv. Ivana Krstitelja u Varaždinu nalaze Sv. Ivan Kapi- 
stranski i Sv. Paškal, sva trojica štovatelji Jaganjca Božjega, 
dakle Sv. eul ije; u Samoboru su uz sliku Sv. Franje sre- 
dnjovjekovni reformatori reda Sv, Ivan Kapi Bernardin 
Sienski, a u Cerniku su (Mirković 1994b), na oltaru »Porci- 
junkule«, oko slike raspoređeni Bernardin Sienski, Ivan Kapis- 
transki, misionar Franjo Solanski te Jakob Markijski koji je, kao 
i Ivan Kapistranski, povijesno vezan uz hrvatske krajeve (Mirk- 
ović 1987). 


Pojedini članovi zajednice unosili su u redovničku ikonografiju 
atipične likove. Tako su npr. požeški franjevački laici podigli 
oltar Sv. Peregrinu, zaštitniku bolničara i bolesnih od raka i kuge, 
a oltar svoje; titnika Sv. Prokopija (rodom Čeha) u Krapini 
dao je podići franjevac Prokopije, i sam Čeh, čiji je zanimljiv 
govor, održan na posvećenju oltara, bio tiskom objavljen 1765. 
eh aliti s svetoga Prokopija vu domovine Čeha — 
Krapine. U Krapini je, na zavjetnom oltaru Sv. Antuna Padovan- 
skog, Sv. Antun Pustinjak zajedno sa Sv. Nikolom Tolentinskim 
pridružen zaštitnicima od kuge Sv. Fabijanu i Sebastijanu. Prema 
mišljenju Doris Baričević, ti kipovi nisu bili izvorno svi pred- 
viđeni za oltar Sv. Antuna, To znači da su na oltar posloženi kada 
su još živjeli i svijesto njegovu zagovoru i poznavanje ikonograf- 
skih kanona važećih za oblikovanje ikonografije takvih oltara. 
Osebujna je kompozicija drugih dvaju oltara u Krapini. Ondje se 
naime u atici oltara Blažene Djevice Marije nalaze likovi 14 
svetih zagovornika, a na oltaru Sv. Franje, koji mu je bio nasu- 
prot, atiku resi isto tako 14 franjevačkih svetaca i svetica. Na 
oltarima franjevačkih trećoredaca redovito su njihovi zaštitnici 
Sv. Elizabeta Ugarska i Sv. Ljudevit biskup i franjevac, a u 
franjevačkim crkvama provincije Sv. Ladislava likovi ugarskih 
kraljeva nadopunjavaju ikonografsku shemu pojedinih oltara 
(Mirković 1994). Tako su Sv. Ladislav i Stjepan zajedno sa Sv. 
Petrom i Pavlom na glavnim oltarima u Krapini i Cerniku, a Sv. 
Stjepan s Emerikom na oltaru Sv. Antuna u Klanjcu. U franje- 
vačkim crkvama nisu rijetki ni oltari Sv. Ivana Krstitelja (to je 
bilo krsno ime Sv. Franje!), Ivana Nepomuka i Nikole te Sv. 
Valentina koji se doduše štovao kao zaštitnik stoke i od epilepsije, 
ali u turskim je ratovima bio zaštitnikom nevoljnih, te je to mogao: 

Iluzionistički proboj svoda sa slavom Sv. Jurja nadopunjen je prizorima iz svečeva života. Kapela Sv, Jurja u Purgi lepoglavskoj (foto: Krešo Tadić) 
Ilusionist opening in the vault for St. George in Glory, with scenes from the Saint's life. St. George's chapel in Purga lepoglavska (photo: Krešo Tadić) 


biti dodatni razlog njegova pojačanog štovanja na području Za- 
grebačke biskupije. 

Budući da su franjevci posebno štovali Bezgrešno začeće Blaže- 
ne Djevice Marije, različite se inačice toga motiva u franjevačkoj 
interpretaciji nalaze po svim samostanima, a njihove crkve i 
samostanske zbirke obiluju veoma širokim ikonografskim raspo- 
nom sačuvanih djela (Mirković 1991). U franjevačkim je zajed- 
nicama i crkvama čest prikaz tzv. Porcijunkule s prikazom Marije 
anđeoske kako posreduje između Sv. Franje i Krista. Različite 
inačice toga motiva nalazimo npr. u Cerniku, Karlovcu, Čakovcu. 
Mnogobrojne svete sličice nekih Marijinih likova otkrivaju fra- 

njevee kao istaknute promicatelje pojedinih milosnih likova, 
među kojima je bila i Žalosna Marija zagrebačkih franjevaca. 
Njezina ikonološka shema očuvana je na oltaru Žalosne Majke 
Božje u crkvi Sv. Franje u Zagrebu te na istoimenom pokrajnjem 
oltaru u župnoj crkvi Sv, Klare. 

Po franjevačkim je samostanima nekoliko kopija milosnih likova 
štovanje kojih je palo u zaborav, ili nije nikada ni bilo prihvaćeno 
u hrvatskome puku. To su uglavnom milosni likovi čašćeni 
tijekom ratova za oslobođenje od Turaka. Među njima je tzv. 
Madria P6cs (kopija u Varaždinu), kojoj je izvornik i danas 
izložen u bečkoj katedrali, pa mađarska Maria Csallokčz (kopija 

Cjelovit ciklus čudesa Sv, Antuna Padovanskoga iz franjevačke erkve u 
Varaždinu (foto: Janko Belaj) 

Series of miracles periormed by St. Anthony of Pauda: Franciscan 
church in Varaždin (photo: Janko Belaj) 





u Zagrebu) iz franjevačkog samostana Sv. Antuna na Velikom 
Žitnom Ostrovu u Slovačkoj, koja je posredovanjem franjevaca 
(prenosom vjeme kopije iz Budima) utjecala na oblikovanje 
osebujnoga ikonološkoga motiva čak na otoku Hvaru. 

No ni kristološke teme nisu bile zanemarene. Franjevci su, pri- 
mjerice, promicatelji Križnoga puta, pa su donedavno jedini imali 
pravo postavljati i blagosloviti Križni put. Među sačuvanim 
baroknim Križnim putovima ističu se onaj iz Marije Gorice, pa 
Ivanić-Klošstra koji je danas u Zagrebu u crkvi Sv. Franje na 
Kaptolu, dok je stari Križni put iz te crkve (s kojim je već 1731. 
bila povezana bratovština od pojasa Sv. Franje i Križnoga puta) 
prenijet početkom XX, stoljeća u Gornju Trnoviticu (Cvekan 
1990:111). Tematski se ovamo uklapaju i česti oltari Sv. Križa u 
franjevačkim crkvama. 





Apostolski prvaci Sv. Petar i Pavao i »apostoli Panonije« Sv, Stjepan i 


V na oltaru Sv. Katarine u franjevačkoj erkvi u Krapini (foto: 
Tadić) 

The apostles St. Peter and St. Paul with the »Pannonian saints« St. 
Stephen and St. Ladislavs; St. Catherine's altar in the Franciscan churc 
at Krapina (photo: Krešo Tadić) 





Isusovačka ikonografija 

Ignacijeva Družba Isusova, treća od vodećih zajednica koja je 
utjecala na oblikovanje barokne ikonografije toga područja, u 
barokno je doba još mlada organizacija članovi koje su bili 
zapaženi pripadnici društva te su sačuvani podrobni podaci o 
njihovoj djelatnosti, a veoma često i portreti izrađeni za njihova 
života, pa se ikonografija svakoga od svetaca oblikovala rela- 
tivno jednostavno i utkivala u opću poruku misionarskoga 
djelovanja Družbe i njihove gorljive borbe protiv krivovjerja u 
Europi, a još naglašenije u prekomorskim zemljama. 





I tu ikonografija polazi od značajki utemeljitelja družbe Sv. 
Ignacija Lojolskog koji se najčešće prikazuje s Kristovim trigra- 
mom /HS okruženim plamičcima ili tmovom krunom, pa s 

gorućim Srcem Isusovim ili lubanjom uz rastvorenu ili zatvorenu 
knjigu Konstitucija. Česti su pisani dodaci njegova gesla cijeloga 
(Omnia) ad maiorem Dei gloriam ili samo u inicijalima OAMDG. 
Ignacijevi pojedinačni prikazi na kipovima i slikama s našega 
područja najčešće su portreti s osnovnim atributima, a ponekad 
se svetac prikazuje zajedno s Marijom (npr. /gnacijevo viđenje, 
danas u uršulinskom samostanu u Varaždinu, vidi Mirković 
1994f:223), 














sovci su u svojim crkvama obvezno podizali oltare Sv. Igna- 
cija i Franje Ksaverskoga kojega ponegdje zamjenjuje oltar Sv. 
Franje Borgie ili nekoga drugog sveca. Uz te likove dodavani su 
li pripadnici Družbe (npr. Sv. Stanko i Alojzije na kutje- 
ačkom oltaru Sv. Ignacija), Isusovci su također povezivali svoje 
svece s općim ikonografskim motivima (tako npr. stoje Sv, 
Ignacije i Franjo Regis na oltaru Sv. Josipa u Bebrini, a Sv. 
Ignacije i Franjo Ksaverski na oltaru Marijina uznesenja u Vai 
ždinu), no prožetost svega prostora vlastitom redovničkom iko- 
nografijom nije tako naglašena kao u franjevačkim ili pavlinskim 
crkvama, 


















U sačuvanoj isusovačkoj baštini ima dosta slika s ključnim 
prizorima iz života pojedinih ovačkih svetaca. U crkvi Sv. 
Katarine u Zagrebu je slika na kojoj se Franjo Borgia klanja 
Euharistiji; u Kutjevu, odakle je i slika Sv. Ignacija nad panora- 
mom zagrebačkog samostana, prikazano je misionarsko djelo- 
vanje Franje Regi skoj crkvi je Ignacijevo viđenje 
u La Storti, a u isusovačkom samostanu u Zagrebu znakovit 
prizor slanja Sv. Franje Ksaverskoga u Indiju. 













ikonografija Sv. Franje Ksaverskoga najraznolikija je i najboga- 
tija te je, kako je već bilo rečeno, utkana u veoma složene cikluse 
i izvan isusovačkih objekata. Taj je svetac bio veoma omiljen u 
vjerničkom puku koji mu se utjecao i zahvaljivao, te su njegove 
crkve, kapele, oltari i pojedinačni likovi, pa i svete sličice (kao 
ona sa zagrebačkoga Ksavera s rječitom porukom: Szvetomu 
Ferenczu Xaveriu na diku / komu Zagreb dusen ie zahvalnoszt 
veliku) proširene cijelim područjem biskupije. Zidne slike u 
kapelici stubičkoga dvorca, vezane uz isusovačkoga misionara 
Sv. Franju Ksaverskoga smrt kojega je prikazana na oltarna 
dopunjene su alegorijama koje ga određuju i kao misionara i kao 
isusovca, a prizorima iz njegova života upotpunjen je i mali žanim- 
ljivi ciklus zidnih slika u kapeli Sv. Ane u Završju Žačretskom. 
































Manje je poznato da se među članovima Družbe Isusove širilo 
štovanje ikonografski posve određenoga lika Majke milosti (Ma- 
ter Graciae) iz Beča. Na području Zagrebačke biskupije, gdje su 
isusovci već štovali pod tim nazivom kip iz zagrebačke crkve Sv. 
Katarine (Dobronić 1988:237, sl. 2), bečki je predložak bio, po 
svoj vjerojatnosti, štovan kao Prijestolje mudrosti. Jedna takva 
slika čuva sei danas u Kutjevu kao Kuljevačka čudotvorna Marija 
na oltaru Sv. Ignacija, druga je uložena u kućno klecalo varaždin- 
linki (najvjerojatnije je iz varaždinskoga isusovačkog 
stana), a donedavno je slika s istim motivom resila pročelje 
e kurije br. 14 na zagrebačkom Kaptolu. Kuriju je dao 
izgraditi zagrebački kanonik, rektor bečkoga kolegija i bivši 
isusovac Kazimir Bedeković, a nije nemoguće da je to ista ona 
slika koju su svojedobno kao Prijestolje mudrosti čuvali u isuso- 
vačkoj akademijskoj zgradi na Gradecu. Naslov joj doista pris- 
taje, jer prikazuje Mariju s Isusom u naručju na prijestolju uza 
stol s otvorenom knjigom i vazom punom cvijeća: 






























Ikonologija (»govor o slici«) kao »likovna filologija« 


Prema baroknom poimanju sakralnoga prostora, umjetnina dje- 
luje na promatrača zajedno s glazbom, pjesmom i riječju. Sve 

Vjera kopija zagrebačke Majke Božje Žalosne u erkvi Sv. Klare u Sv 
Klari (foto: Ljerka Krtelj) 

Faithful copy of the Zagreb Grieving Madonna; St. Claire 
Klara (photo: Ljerka Krtelj) 





church, St. 





zajedno djeluje poput teksta posebne vrste i pripovijeda nešto 
promatraču. Likovna dionica pritom mora značiti jednu smislenu 
cjelinu, ona mora likovnim sredstvima ispričati svoj dio poruke 
koju treba primiti vjernik. 

U takvom se »tekstu« pojedina umjetnina ponaša kao riječ u 
rečenici. Ona sama ima svoje autonomno značenje, no poruku 
može prenijeti tek kada se uoči njezino mjesto u strukturi cjeline. 
Pozitivistička likovna deskripcija sada ustupa svoje mjesto iš 
vanju smisla koji je u pozadini likovnoga. Otkrivanje poruke koja 
se nalazi u pozadini likovnoga djela, provođeno ikonološkom 
analizom, podliježe postupcima koji odgovaraju onima u filolo- 
giji. Usporedba je tim više na mjestu što se tumačenja pojedinih 
baroknih likovnih »tekstova« mogu oslanjati na barokne pisane 
tekstove (npr. u Remetama, v. Mirković 1986). Ikonološkom 
analizom ne otkrivaju se, međutim, samo dublji smisao, poruka 
pojedinih umjetničkih cjelina, nego i mislenost njihovih tvoraca, 
otkriva se duh vremena i duhovne vrednote onih koji su osmi- 
šljavali programe, kao i onih za koje su ih stvarali. 

Alegorije četiriju kontinenata i isusovačkih zavjeta ilustriraju djelovanje Sv. Franje Ksaverskoga na svodu dvorske kapele u Gornjoj Stubici (foto: 


Krešo Tadić) 


Allegory of the four continents and the Jesuit ows illustrating the deeds of St. Francis Xavier: vault of the royal chapel in Gornja Stubica (photo: 


Krešo Tadić) 


Ponekad može ikonološka analiza otkriti naknadne nespretne 
intervencije u crkvi i rekonstruirati prvotni razmještaj umjetnina. 
Kao primjer može poslužiti zrelobarokna franjevačka crkva Sv. 
Roka u Virovitici. U njoj su predočeni redom razni zaštitnici od 
bolesti i nedaća. Cijeli program veliki je zaziv svecima i Bogu za 
pomoć. Međutim, u rasporedu likova nazire se jedna nelogičnost. 
Sv. Ivana Nepomuka, zaštitnika od elementarnih nepogoda (po- 
plave), prate zaštitnici u smrti (Sv. Barbara i Juda Tadej), a Sv. 
Josipa, zagovornika za sretnu smrt, zaštitnici od elementarnih 
nepogoda (groma i tuče: sveti ratnici Pavao i Ivan). Bez sumnje 


je prigodom nekoga čišćenja ili bojanja crkve, već u doba kada 
su zaboravljena pravila skladanja ikonografških programa, nastala 
zamjena sporednih likova na ta dva oltara (Mirković 19924:135), 


Ulaz u prostor 


Barokni se vjernik postupno uvodio u prostor. U ulaznom su se 
dijelu obično nalazile kapela Muke ili Loretska kapela kao mjesta 
za koncentraciju i skrušenost. Zatim su ga kroz brod vodili oltari 

osobnih pomoćnika i zagovornika, oltari pojedinih bratovština i 
svetaca redovničke zajednice, da bi u Fompdaloii središnjega 


mu idejno težište počiva na Sv. euharistiji, 
osnovne poruke. 


doživio ispunjenje 





Oltar Sv. Križa iz zagrebačke katedrale 


Ponekad i prividno male cjeline, npr. pojedini oltari, nose bogat 
ikonografski sadržaj i tek ikonološkom analizom otkrivaju dublju 
poruku. Lijep primjer za to je Robbin oltar Sv. Križa, nekoć u 
zagrebačkoj katedrali. Pred tamnom zavjesom, koja se spušta s 
baldahina (prividno posve prosječan okvir, posebice baroknih 
slikanih oltara) ističe se raspelo s Kristovim tijelom kao vrh 
trokuta kojemu su na dnu dva starozavjetna prikaza: Mojsije s 
mjedenom zmijom s jedne i Abraham koji prinosi sina na žrtvu 
Jahvi s druge strane. 


Oba starozavjetna prikaza poznate su predslike Kristova spasenj- 
skoga čina jer su čudesna ozdravljenja pogledom na Mojsijevu 
Mjedenu zmiju dana Židovima kao znak »da povjeruju« (tako je 
to protumačio već evanđelist Ivan riječima »i kao što je Mojsije 
podigao zmiju u pustinji, tako ima biti podignut sin čovječji, da 
svaki koji vjeruje, u njemu ima život vječni« [Iv 3,14]), a Abra- 
hamova žrtva (premda u neku ruku predslika Božje žrtve vlastita 
sina) smisaona je protuteža kao prikaz njegova povjerenja u 
Božansku providnost: ta »providjet će Jahve janje za žrtvu« (Post 
22,8). Na toj je kompoziciji još jedan veoma znakovit detalj. 
Tamna zavjesa iza križa u ovom kontekstu treba pobuditi asoci- 
jaciju na hramsku zavjesu, koja se u trenutku Isusove smrti 
rascijepila na dvoje. Baroknoga je poznavatelja Biblije to moralo 
podsjetiti na Pavlova tumačenja Hebrejima »Nada...je sidro duše 
iza zavjese kamo je kao preteča ušao Krist« (Heb 6,19) 
ije »/mamo... slobodan ulaz u Svetinju po krvi Isusovoj... 
što nam ga otvori kroz zavjesu to jest svoje tijelo« (Heb 10,19). 
Poruka toga oltara je pouzdanje u Božju providnost. Odjednom 
ije veoma logičnim njegov izvorni smještaj ispred središnje 
apside — svetinje. 














Pojedine crkve 


Ponegdje su preinakama ili uklanjanjem dijelova opreme osi- 
romašene ili uništene okosnice za iščitavanje poruka. Posebno je 
to bolno tamo gdje su uklonjene zidne slike. To se dogodilo npr. 
u erkvi Marije Snježne u Mariji Bistrici, gdje su freske iz 1712. 
godine uništene zajedno sa štukaturama, a plašim se da su tako 
prošle u ovom ratu i one u istoimenoj erkvi u Kamenskom. Tamo 
su, kao i u Kutini, legendu o gradnji rimske crkve Marije Snježne 
(Velike) ilustrirali izgradnjom vlastita objekta. U Kutini je, me- 
đutim, program, nadahnut likom Marije Snježne, popunjen u 
svetištu amblemima litanija lauretanskih, a u brodu nizom prizora 
iz Kristove muke. Preko cijeloga svoda složena je kompozicija 
Marijina uznesenja s krunjenjem na Nebu pred cijelim Općin- 
stvom svetih. To je uopće jedan od najejelovitijih mariološko- 
kristoloških ciklusa u baroknim crkvama Zagrebačke biskupije. 
Edukativnom je narativnošću oslikao kasnobarokni slikar pobo- 
čnu kapelicu crkve Sv. Ivana na Novoj vesi u Zagrebu, gdje je 
susljednim nizanjem likovno iznio Vjerovanje apostolsko i ujedno 
komentirao pojedine članke vjere njihovim međusobnim povezivan- 
jem ili suprotstavljanjem (Mirković 1990). 








Mnoge oslikane crkve posvećene su različitim patronima, pa su 
njihove hagiografije okosnica slikanih programa u njima, npr. 
kod Sv. Kuzme i Damjana u Kuzmincu, Sv. Ivana Krstitelja na 
zagrebačkoj Novoj vesi, Lepoglavi i u Koprivničkom Ivancu, 
u kapelama Sv. Josipa i Sv. Antuna u franjevačkoj crkvi u 

Varaždinu te Sv. Franje u Zagrebu. Zanimljivo su utkane u 
program proštenišne crkve Sv. tri kralja u Kominu krijeposti 
(kao najveće bogatstvo dano ljudima) i astrološki sadržaj 
(mudraci su pomoću zvijezda našli put do Mladoga Kralja). U 
dvorskoj kapelici u Stubici, posvećenoj Sv. Franji Ksaverskomu, 
slikar je veoma vješto spojio alegorije četiriju kontinenata na 
svodu i četiriju isusovačkih zavjeta kao dopune oltara sa slikom 
Smrti Sv. Franje Ksaverskoga između alegorija krijeposti. 





Varaždin, franjevačka crkva Sv. Ivana 


Ta crkva može poslužiti kao primjer dobro skladane ikonografije 
s promišljenom ikonološkom porukom. Polazište ikonološkoj 
analizi te cjeline izuzetno su dobro oblikovana propovjedaonica 
i glavni oltar Sv. Ivana Krstitelja. Invencija, po kojoj su uspješno 
spojeni Isus i njegovih 11 apostola na dugoj ogradi propo- 
vjedaonice s franjevačkim naučiteljima i propovjednicima na 
kruništu (Sv, Franjo, Antun Padovanski, Bernardin Sienski 
Bonaventura), razotkriva se iz natpisa na knjizi Jaganjca Bo? 
Vinea Domini Seraphica. Krist je trs, okružen rozgama-aposto- 
lima, ai franjevci na kruništu i drugdje po crkvi serafske su rozge, 
mladice iz istoga trsa: oni su novovjeki apostoli i promicatelji Sv. 
euharistije (vina s toga trsa), Ista je ideja vodila kreatore programa 
glavnoga oltara. On je doduše posvećen Sv, Ivanu Krstitelju, no 
već prizor Krštenja na Jordanu (Zvo Jaganjca Božjega, Iv 1,29,36) 
svraća pozornost na Isusa, a susret Marije abetom (»blag: 
lovljen plod utrobe tvoje«, Lk 1,42), lik nadanđela Gabrijela 
(»Evo, začet ćeš i roditi sina, i nadjenut ćeš mu ime Isus«, Lk 
1,31) pa Sv. Paškal i Ivan Kapistranski kao promicatelji štovanja 
imena Isusova nedvosmisleno upućuju na Isusa Krista kao na 
ključni lik cijeloga oltara. Kada se to zna, onda je »čitanje« 
likovne opreme toga crkvenog prostora lako, Ulazeći u crkvu, 
barokni se vjernik prvo susreo sa četiri oltara posvećena Kristo- 
voj muci, Marijinoj sućuti i franjevačkim svecima koji su pi 
vetili svoje živote bolesnima i siromašnima, Ti su oltari utjeha 
potrebitu molitelju, smiruju ga i pripremaju na daljnje kretanje 
kroz crkvu. To ga vodi k uobičajenu okupljalištu, k oltarima 
bratovština u središtu crkve istaknutom štukaturama. Od njih se 
zatim, uz oltare utemeljitelja (Sv. Franje, utemeljitelja reda i Sv. 
Ladislava, utemeljitelja Biskupije te ujedno titulara provincije 
kojoj je u barokno doba pripadao varaždinski samostan), barokni 
vjernik kreće prema čelu crkve, prema glavnome oltaru, gdje se 
u svetohraništu nalazi Presveto, ono radi čega se uopće i ulazi u 
crkvu. Oltar, posvećen Sv. Ivanu, usmjerava — kako je već bilo 
rečeno — na Isusa, a lik Sv. Paškala, promicatelja štovanja Sv. 
euharistije sužuje konačno pažnju za samu Euharistiju (Mirković 
1994a). 


























Marija Gorica 


Kao drugi primjer može poslužiti način skladanja opreme danas 
župne, a nekoć franjevačke crkve Blažene Djevice Marije od 
pohoda u Mariji Gorici. lako je na jednome od oltara izložen kip 
Žalosne Majke Božje (za koji seu Velikom tjednu uređivao Božji 
grob u kapelici pod zvonikom), a po zidovima se nižu barokne 
postaje Križnoga puta, spoj franjevačke i opće ikonografije usre- 
dotočen je u toj crkvi na Isusovo djetinjstvo. Na glavnome oltaru 
nalazi se naime (u baroku odijevani) gotički kip Marije s djete- 
tom, iznad kojega je u sklopu iluzionistički slikanoga oltara 
prikaz susreta Marije s Elizabetom, a jedan od pobočnih oltara 
posvećen je Poklonstvu triju kraljeva. Propovjedaonica je ta- 
kođer koncipirana s osloncem na Isusovo djetinjstvo. Ondje se 
doduše na zidu (iza leđa propovjednika — franjevca) nalazi slika 
Sv. Antuna Padovanskoga, najpoznatijega franjevačkog propo- 

vjednika (kojega prepoznajemo po njegovu najčešćem atributu, 
posve jasno slikanu ljiljanu) kojemu nedostaje isto tako uobi- 
čajeno djetešce Isus, ali ono se izravno ili posredno nalazi na sve 
tri slike koje rese parapet propovjedaonice. U srednjemu meda- 
ljonu slika je dvanaestogodišnjeg Isusa »u Hramu gdje sjedi 
posred ućitelja« (Lk 2,46). Uz tu su sliku Zaruke Marije s 
Josipom s jedne i Josipov san s druge strane. Može se čak reći da 
su oba motiva povezana uz Josipove snove, jer se slikar oslonio 
na one dijelove Matejeva evanđelja u kojima se Josipu obznanjuje 
da se ispunja što je bilo rečeno po prorocima. U prvome snu (Mt 
1,20-23) anđeo kazuje Josipu da će Marija roditi sina »od Duha 
Svetoga«, da bi se ispunilo »$to Gospodin reće po proroku: Evo, 
Djevica će začeti i roditi sina, i nadjenut će mu se ime Emanuel 
— Sto zanči: S nama Bog!« (usp. Iz 7,14). U drugome pak (Mt 
15) anđeo govori Josipu koji će biti pozvan iz Egipta: Da se 
ispuni što Gospodin reće po proroku: Iz Egipta dozvah sina svoga 
(usp. Hoš 11,1: Dok Izrael bijaše dijete, ja ga ljubljah, iz Egipta 
dozvah sina svoga). Ikonološki program bio je dopunjen likom 
Boga Oca na vrhu propovjedaonice i Duha Svetoga na vijencu 
kruništa. 








U nevelikoj su crkvi od četiri oltara dva posvećena vodećim 
franjevcima, Sv. Franji Asiškom i Sv. Antunu Padovanskom, 
kojima su pridodani drugi franjevački sveci, dok su im nasuprot 
oltari Sv. triju kraljeva i Sv. Ivana Nepomuka sa svetim zagovo- 
rnicima. Takvo nadopunjanje franjevačke i opće ikonografije 
iskorišteno je i u oslikavanju ispovjedaonica, pa je uz opće- 
poznatu i čašćenu pokornicu Mariju Magdalenu postavljena fra- 
njevačka pokornica Margareta Kortonska. 





Budući da se likovi Sv. Ivana Nepomuka (koji je inače u franje- 
vačkoj ikonografiji uobičajeni par Sv. Antunu Padovanskomu) i 
Sv. Franje Asiškoga pojavljuju kao sekundarni i na glavnome 
mramornom oltaru, može biti da se u njima čuva uspomena na 
grofa Ivana Franju Čikulina koji je omogućio izgradnju crkve 
(Cvitanović 1992), 


Oslikane crkve 


Razumljivo je da su posebno razvedene ikonografije u oslikanim 
crkvama, pa se u njima mogu otkrivati veoma zapletene ikono- 
loške igre i bogate poruke. Dosad urađene ikonološke analize 
pojedinih većih cjelina to potvrđuju, npr. za Sv. Ivana u Vara- 
ždinu (gdje su oslikane samo dvije pobočne kapele, v. Mirković 
1994), Remete (Mirković 1986), Sv. Ivana na Novoj vesi (Mir- 
ković 1990), Sv. Jeronima u Štrigovi (Mirković 19941), pa i za 
polusakralne prostore kao što su samostanske ljekarne (Mirković 
1975, 1992b) ili blagovaonice (Mirković 1995). Umjetnici su 
različito pristupali pojedinim rješenjima. Jedan te isti slikar (kon- 
kretno Ranger) drukčije je pristupao skladanju slikovnoga uresa 
u crkvama u kojima je, kao npr. u Štrigovi, oslikao samo crkveno 
svetište, a drukčije kada je oslikao sve zidove i stropove. No i tu 
se razlikuju njegovi pristupi npr. u Purgi Lepoglavskoj, gdje je 
oslikao gotovo prazan prostor, od onoga u Belcu, gdje je valjalo 
sadržaj fresaka uskladiti s predviđenom bogatom opremom. 


Ranger je veoma smišljeno oslikao svetište crkve Sv. Jeronima 
u Štrigovi. Tu je bio izvorno predviđen samo jedan rađeni oltar 
(posvećen patronu crkve Sv. Jeronimu), napravljen veoma vjero- 
jatno prema Rangerovu nacrtu, na kojemu svetac lebdi okružen 
anđelčićima koji drže niz njegovih atributa i citata. Oba su 
pobočna oltara, slikana iluzionistički na zid, posvećena Blaženoj 
Djevici Mariji. Na desnome Ana uči malu Mariju moliti, a na 
lijevome je milosni lik Marije Velike (sa slikom iz rimske crkve 

S. Maria Maggiore). Sveukupni je program naslikan na zidu i 
veoma nadahnuto, ali na barokni način zapleteno objedinjuje 
marijanske teme sa slavom Sv. Jeronima koji je pokopan u 
rimskoj crkvi Marije Velike (Mirković 19941). 


Zrelobarokni prostor nevelike kapelice Sv. Jurja u Purgi Lepo- 
glavskoj nedaleko od tamošnjega pavlinskog samostana oslikao 
je Ranger 1750. godine, prekrivši bojom i slikom sveukupnu 
površinu, uključujući i pobočne iluzionističke oltare Žalosne 
Majke Božje i Sv. Ante Padovanskoga te sve zidane oltarne 
menze. Na glavnomu oltaru u tom prostoru, odmaknutom od 
zida, bilo je izvorno samo svetohranište, tako da se posve otkri- 
vao pogled na veličanstvenu kompoziciju Jurjeve borbe sa zma- 
jem na apsidalnom zidu crkve, Oko prikaza svečeve slave na 
svodu svetišta manji su medaljoni s prizorima iz njegova života 
nadopunjeni starozavjetnim motivima, a amblemi uz is- 
povjedaonicu pod pjevalištem nalaze svoj kontrapunkt u prikazu 
ispovijedi ostarjela pokajnika pred pavlinom. 


Najejelovitije i gotovo u potpunosti sačuvano barokno ikono- 
loško rješenje nalazi se u zavjetnoj crkvi hrvatskoga plemstva, 
crkvi Sv. Marije u Belcu, u kojemu se motivi iz Marijina i 
Isusova života isprepliću s legendom o Mariji Snježnoj, a u nj su 
uklopljeni i likovi donatora. Tu se u jedno stapa poruka sa zidnih 
slika iz središnjega broda i iz pobočnih kapela posvećenih Sv. 
krunici i Sv. Stjepanu, Prvomučeniku Kristove Crkve, a sadržaj 
slika u maloj sakristiji kao da je idejni sažetak programa u koji 
je ugrađena i poruka raskošnih oltara, iako su oni izrađeni nakon 
što je crkva bila oslikana. Bez sumnje je prije početka urešavanja 
crkve bio izrađen sveobuhvatni ikonografški program s jasnom 
ikonološkom potkom (Mirković 1994c:283), 





Uz glavni oltar (ispod Rangerove freske s Krunidbom Blažene 
Djevice Marije), na kojemu je Blažena Djevica Marija s Presve- 
tim Trojstvom, u svetištu su još oltari Sv. Josipa, zaštitnika 
Hrvatskoga kraljevstva, i Sv. Barbare (oboje su zagovornici za 
sretnu smrt). Oba su oltara dopunjena likovima evanđelista koji 
ikani i na svodu iznad njih, U pobočnim su pak kapelama 
oltari Sv. Stjepana s apostolima Jakobom i Andrijom i Sv. krunice 
s Dominikom i Katarinom Sienskom (koju opisivač iz 1758. god., 
župnik Pavao Kunek, zove Sv. Klarom, premda se jasno vidi da 
jedominikanka a ne franjevka). Na ogradi pjevališta je zanimljiva 
kompozicija u kojoj se lijevo i desno od Adama i Eve, kraj stabla 
spoznaje, nalaze Marija i Gabrijel. Izuzetan je, i s malo riječi 
neopisiv program propovjedaonice koja je urešena nizom staro- 
zavjetnih proroka te mnogobrojnim citatima koji pomažu proma- 
traču da se probija kroz sadržaj likovne opreme do punoga smisla 
koji je naznačen Mojsijevim likom i pločama s Deset zapovijedi 
na vrhu propovjedaonice. Taj je sadržaj bio dodatno potvrđen 

ivšem zagrebačkom oltaru Sv. 
Križa. Kunek je zapisao da se na obodu parapeta nalazila s jedne 
strane mjedena zmija, a s druge raspelo s Kristom koji je došao 
ispuniti ono što rekoše proroci. 

















Belečka je crkva jedna od rijetkih cjelina koja je opisana oduše- 
vljenim perom župnika koji je pratio izvedbu, pa ako i ne postoji 
izvorni program za urešavanje crkve, imamo bar suvremenu 
interpretaciju njezina bogatog uresa. 


Zaključak 


Iz izloženoga se može, s nužnim oprezom, izraditi model lokalno 
oblikovane barokne ikonografije na području Zagrebačke bisku- 

Starozavjetni motivi osnovica su ikonološkoga programa propovjedaonice u crkvi Marije Snježne u Belcu (foto: Krešo Tadić) 
Old Testament motifs underlying the iconographic programme on the pulpit of the church of Our Lady of the Snow in Belec (photo: Krešo Tadić) 

Spoj marijanske i svetačke ikonografije osnovice 
A combination oj 


Štrigova. (photo: Krešo Tadić) 





pije. Moglo se vidjeti da je ona u potpunosti uklopljena u opću 
ikonografiju Rimokatoličke crkve, a umjetnički i kulturno djela- 
tni redovi (franjevci, pavlini i isusovci) dodali su, sukladno 
svojim potrebama, svoje specifično izvedene ikonografije. Te su 
sastavnice podjednake u svim rimokatoličkim zemljama, tek nisu 
posvuda zastupljeni isti redovi. No, kao što su sve tri vodeće 
redovničke zajednice potekle iz srednje Europe ili još bile pove- 
zane s njom (franjevci Provincije Sv. Ladislava odvoji 
Ugarske provincije Sv. Marije polovicom XVII. stoljeć 
nastali u Ugarskoj, odvojili su se od Ugarske provincije tek 











je uspjelog baroknog programa u pavlinskoj erkvi Sv, Jeronima u Štrigovi (foto: Krešo Tadić) 
cenes from the life of Mary and various saints inspiring the fine Baroque programme of the Paulite church of'St. Jerome in 


početkom XVIII, stoljeća, a hrvatski su isusovci bili, zajedno sa 
slovenskima, organizacijski vezani uz Beč), tako je i Zagrebačka 
biskupija bila sve do uzdignuća u nadbiskupiju vezana uz Kalo- 
čku nadbiskupiju. Stoga je logično da izbor svetaca, zastupljen 
na području Zagrebačke biskupije, odgovara onome u drugim 
dijelovima srednje Europe. 

Taj opći rimokatolički ikonografski model ostvario se na ovome 
području specifičnim mjesnim zahtjevima, izraženima štovan- 
jem stanovitih svetaca koji su s njime neposrednije povezani. 
Osobne ikonografije pojedinih titulara (erkava i oltara) snažno 

su, međutim, prožete marijanskim temama. Posebice je u re- 
dovničkim crkvama Marija prividno u središtu ikonografskih 
programa, no pomnijom ikonološkom analizom može se pokazati 
da je zapravo svaki marijanski program bio skladan tako da vodi 
promatračevu misao prema Isusu Kristu, spasitelju onih koji u nj 
vjeruju, utjelovljenu u Sv. euharistiji. Taj se model može grafički 
prikazati na slijedećoj shemi: 

Summary 
Marija Mirković 


The Baroque Sacral Iconography on the 
Area of Zagreb Bishopric 


This paper represents only an outline of the ampler study on the 
Baroque iconographic-iconologic insight. Its aim is to reveal the 
influences which have by the intermingling of all the artistic 
branches generated particular works of art in such a form and 
content to fit into the distinetive Baroque strueture, 

By explaining the reason of the particular scenography and 
iconography of the sacral and semi-sacral space through their 
original layout the authoress points out that appertainance of 
single structures to the larger wholes emerges from their function. 
Their role is being accomplished both in the space the work of 
art was designed for, and the watchers whom this space was 
intented for. The idea of entirety does not in the Baroque period 
encompass only the movable sacral inventory, but it ineludes the 
walls and their overall furnishing and decoration, Moreover, the 
Baroque artist envisaged this artistically shaped space to be 
supplemented by music, singing and above all by the words of 
the Baroque preacher, 





The investigated and iconographically represented works of art 
and larger wholes are the base ofa model appearing in the locally 
shaped Baroque sacral iconography in the scope of Zagreb bish- 
opric. Apparently this iconography has on the whole derived 
from the general iconography of the Roman-catholic church with 
addition of the artistic and cultural influences of the religious 
orders (Franciscans, Paulines and Jesuits) whose specific iconog- 
raphies derived from their particular needs. In all the Roman- 
catholic countries these constituences are similar, though the 
orders in question were not always the same. 


This general Roman-catholic iconographic model was here real- 
ised by the specific local demands reflected through the worship 
of particular saints who directly defined it. Personal iconog- 
raphies of the single titulars (of the church or an altar) are all 
replenished by Virgin Mary themes. In the churches of the 
religious orders Virgin Mary seems to appear in the very center 
of the iconographic programme though the serutinised analysis 
reveal thatall Virgin Mary cult programme were conducted in a 
manner to lead the observers' thoughts toward Jesus Christ, the 
saviour of the beliveres, incorporated in the Saint Eucharist. 

